JohanHeinsen/ENO huggingface dataset:
Aalborg Stiftstidende, 1842-01-27
Udlandet. Globe indeholder følgende Artikel: "Vi troe, at det ikke længere er nogen Hemmelighed, at Sir Robert Peel har seet sig nødsaget til at bøie sig for Monopolisterne i Cabinettet. Hvilke hans Planer end have været med Hensyn til en Forandring af Kornlovene, overeensstemmende med Publicums Forventninger, saa ere de blevne saa beskaarne, og modificerede, at de ikke længere forurolige Buckingham og Knatchbull Partier i Cabinettet og følgelig heller ikke kunne bringe de Jnteresser nogen Fordeel, som ved Trykket næsten ere berøvede deres Existents." For Politiretten i Cito blev den 12te en Sag taget for, som bedre formaaer at skildre de arbeidende Classers Forfatning, end Alt hvad vi hidtil have hørt derom, og som fortjener at fremhæves, fordi den let kan have Følger for de offentlige Forhold. 14 unge Karle, der alle vare arbeidsdygtige, men afkræftede og udmagtede af Mangel og bedækkede med Pjalter, anklagedes for Deeltagelse i følgende Forbrydelse. Den 11te om Aftenen forsamlede 4050 unge Mennesker af samme Class sig udenfor en Bagerbod, en Deel af dem trængte ind og tog med Magt for 45 shilling Brød og Bagværk, for at deele det paa Gaden med dem, der hungrede, som de De 14 Deeltagere lode sig arrestere af Politiet uden Modstand, og erklærede til deres Forsvar, at de, efter hele Dagen forgiæves at have søgt om Hjælp i Fattighusene, tilligemed andre Hungrende havde besluttet sig til at skaffe Brod tilveie med Magt. Den fungerende Øvrighedsperson vidste ikke, hvad han skulde tage sig for med Folkene og udsatte Dommen. Man kan let begribe, at en saadan Sag sætter i Forlegenhed. At straffe Folkene, naar det kan bevises, at kun den yderste Nød drev dem, vilde være umenneskeligt; at lade dem blive ustraffede, vilde være at opfordre Andr. til lignende Foretagender. - Grundstenen til Londons nye Børs lagdes d. 17de i Overværelse af Prinds Albert, Ministrene, flere Hofmænd, Lord Mayoren i Cito og Flere. Om Aftenen gaves et stort Banquet, ved hvilket Prinds Albert ligeledes var tilstede; ved Siden af ham sad den ogsaa her bekjendt Ms. Fry. - Grev Hardwicke, Oberst Arbuthnot og Capitain Meynell med flere Hoffolk ere reiste til Ostende for at modtage Kongen af Preussen. Kongen af Belgien møder ikke til Daadshandlingen, hvorimod Dronningen af Portugals Gemaal, Prinds Ferdinand af Koburg skal være indbuden og daglig ventes. Kongen af Preussen vil kun opholde sig 8 til 10 Dage i England og i denne Tid tillige besøge Oxford og Manchesters Fabrikdistrict. – Demonstrationerne imod Kornlovene tiltage stedse, især i Skotland. Contra-Admiral Ser Thomas Cochrane skal være beordret til China, formodentlig for at overtage en Commando under Viceadmiral Parker, ligesom Chefen for Landtropperne, Sir Hugh Gough har faaet en Næstcommanderende i Lord Saltoun.
Aalborg Stiftstidende, 1842-01-27
Det franske Pairskammer antog Adressen næsten med Stemmefleerhed, med 120 imod 1. – Depescher, der ikke skulle være af nogen beroligende Natur, ere komne fra Hr. Perier, der imidlertid da han afsendte disse, endnu ikke havde faaet Efterretninger fra Paris, siden han var upasselig paa Keiserens Navnedag. Men i Paris er Hr. v. Butenief vedvarende Gjenstand, for Hoffets Opmærksomhed. Han har bivaanet en stor og glimrende Concert hos Hertugen af Orleans, og man forsikkrer, at Ludvig Philip i egen Person vil begive sig til Versailles, for at føre den russiske Diplomat omkring i det historiske Musæum. – Jfølge en Skrivelse fra Oran af 2den Jan. er Abdel Kader afsat og flygtet til Ma rokke. Man maa vel imidlertid betvivle denne Efterretnings Sandhed indtil videre, da man maa antage, at Regjeringen ufortøvet vilde have bekjendtgjort en saa vigtig Efterretning. Saa meget er dog vist, at Emirens Anliggender tage en meget slem Vending. – Hr. Salvand, er efter senere Beretninger kommen til Paris og har allerede viist sig i Kammeret. Samme Dag, han ankom, forføiede han sig til Tuillerierne; der traf han – uden Tvivl ved et Tilfælde, bemærket Commerce – ogsaa Dronning Christine. – Man paastaaer, at Gesandten i Petersborg anholder om at blive kaldt tilbage, og slutter deraf, at hans Stilling er i høieste Grad ubehagelig, da han tilligemed sin Post maa gjøre Affald paa en Gage af 200,000 Fr. aarlig. Det russiske Gesandtskab i Paris skal have faaet Jnstruxer, om hvis Jndhold man ikke erfarer Andet med Bestemthed, end at de ikke ere uvigtige for de i Paris sig opholdende Russere. –
Aalborg Stiftstidende, 1842-01-27
Pairskammeret har med 144 Stemmer imod 37 erklæret den ansvarhavende Udgiver af Bladet Siele, Perree, for skyldig, med 94 Stemmer imod 84 dømt ham til 10,000 Fr. Mulct og med 108 Stemmer imod 78 til een Maaneds Fængsel. Der berettes fra Mexico, at den til Santa Fe bestemte texianske Expedition er falden i Mexicanernes Hænder. Den bestod af 200 Mand, havde 200 Flinter tilligemed Munition, en Kanon, 76 Heste, ligesaamange Oxer, fem Vogne og for 25000 Dollars Varer med sig. De Fangne, som først overgave sig efter en fortvivlet Modstand, der kostede 300 Mexicanere Livet, bleve reent udplyndrede og skulde transporteres til Mexico, en Strækning af 400 engelske Mill. Man taler om, at Santa Anna har omfattende Planer med Hensyn til Gjenerobringen af Texas.
Aalborg Stiftstidende, 1842-01-27
Hs. Majestæt Kongen har skjænket 100 Rbd. til Collecten for Ribe Domkirke, Hs. Maist. 50 Rbd., og det øvrige Kongehuus forholdsviis. Landgreve Wilhelm har ikke givet Noget. (Fædrel.)
Aalborg Stiftstidende, 1842-01-27
Ved allerh. Resol. af 19de ds. er der meddeelt Generalfiscal, Etatsr. Treschow Tilladelse til i 5 a 6 Maaneder at foretage en Reise til Udlandet. – Ved Resol. af s. Dato er det allern, tilladt, at det i Christiania udkommende Blad "Den Constitutionelle maa distribueres i Kongeriget Danmark. Dag.)
Aalborg Stiftstidende, 1842-01-27
Trykkefrihedsactioner. Red af Corfaren" er beordret tiltalt for Overtrædelse af Trykkefrihedslovgivningen med Hensyn til de i bem. Blads Nr. 64 for Fredagen d. 21de ds. indførte Artikler: 1) Corfarens Beslaglæggelse i Forbindelse med Slutningen af "Justitsraad Reiersen, og Corfaren", 2) den sidste Charivari-Artikel "Reglespillet, og 3) "Marseillaisen", in Specie Slutningen af samme. Ligeledes er han beordret tiltalt for de i samme Nummer indførte Træfnit med Overskrift: "Folkets Haab og "Jagt glæder. Ligeledes er Red, af Fædrelandet" beordret tiltalt for den i bem. Blads Nr. 68 indførte Artikel Folkenes Erindring i Forbindelse med det i samme Nr. indførte versificerede Stykke. (Dag.)¬
Aalborg Stiftstidende, 1842-01-27
– J de flere Sager, som ere anlagte mod Corfarens Redacteur, paa Grund af nogle i det sidste beslaglagte Nr. indførte Artikler, vil der, som nu erfares, blive optaget Ciminalforhør.
Aalborg Stiftstidende, 1842-01-27
J Sagen Exam. jur. C. G. Clausen contra Landvæsenscommissair, Herredsfoged Rod, betræffende nogle i Bladet "Diversal Nr. 11, 15, 18, 19, 20 og 23 for Aaret 1836 indrykkede Annoncer, der efter Jndstævntes Formening vare af et for ham ærekrænkende Jndhold, er idag afsagt følgende Høiesteretsdom: Citanten, som hverken selv møder eller ved Fuldmægtig lader møde til bestemt Tid for Høiesteret, bør betale 80 Lod Sølv til vor Frelsers Kirke, førend det tillades ham med denne Sag at gaae i Rette; og saafremt han ikke inden 3 Uger melder sig med Qvittering, at bemeldte 80 Lod Sølv ere betalte, bør han have tabt Sagen, og ham ei tillades videre derpaa at tale. Ved den indankede Viborg Landsoverretsdom er Exam. juris Clausen anseet med en Mulct af 500 Rbd. Sølv til Viborg Amts Fattigkasse, hvorhos de paaankede fornærmelige Beskyldninger og Udeladelser ere mortificerede m.v. Om et Par Dage vil en meget omtalt Sag komme for i Høiesteret, nemlig Byfoged Lassens. Han opholder sig for Tiden heri Staden tilligemed hans i Sagen indvik(Aach. Av.) lede Fuldmægtig.
Aalborg Stiftstidende, 1842-01-27
En hertil ankommen Eqvilibrist har i denne Tid ansøgt Cancelliet om Tilladelse til at vise et lignende Kunststykke som Roat i sin Tid – nemlig at gaae op til det høieste af Rosenborg Slotstaarne – paa et fra Exerceerpladsen til samme spændt Toug. Efter Forlydende vil (Vib. Av.) det dog ikke blive ham tilladt.
Aalborg Stiftstidende, 1842-01-27
Typograph J. C. Oppenhagen er forundt Privilegium til Anlæg af et Bogtrykkeri i Ringkjøbing. (Da.)
Aalborg Stiftstidende, 1842-01-27
Forleden blev her begaaet et dristigt Tyveri, idet nemlig en Fragtmand fra Helsingør, der med et værdifuldt Læs paa Hjemreisen holdt udenfor Acciseboden, var inde hos Toldbetienten for at faae sine Papirer paategnede, satte en chevalier d'industrie sig uden videre op paa Vognen og kjorte bort. Heste og Vogn ere først i Løverdags blevne indbragte hertil fra den 2 Miil herfra liggende Ballerup Kro, hvor Tyven havde forladt samme efter først at have solgt alle Varerne. (Vib. Av.)J disse Dage er en Pige bleven attraperet ved Vesterports Ravelin med 70 Spil ustemplede Kort, som hun havde i sine Underklæder. (Loll. Fist. Av.)
Aalborg Stiftstidende, 1842-01-27
Befordringer og Afgang. D. 20de de, er Borgerrepræsentant og Kjøbmand P. Rasmussen i Odense udn. til Medlem af Canalopsyns-Commissionen steds; Professor chirurgiæ ordinarius C. C. Withusen og Jnspecteur ved Vaisenhuset G. Rung skulle indtræde resp. som 2det og 3die Medlem i Directionen for det herværende Dovstumme-Jnstitut. D. 22de ds., er forundt den fra det kgl. Theater afskedigede Sangerinde, Jda Fonseca, Prædicat af Kammersagerinde, Sognepræst for Væhr og Rebel Mahdr. i Aarh. St., Amtsprovst H. C. Schmidt, er i Naade entl. fra det ham anbetroede Provst-Embede over Voer, Riim og Hads Herreder.
Aalborg Stiftstidende, 1842-01-27
J forrige Uge skjar i Flensborg et Fruentimmer Halsen, over paa sig; om Natten, da Alle sov, stod hun op af Sengen og udøvede Gierningen. Som man siger, havde hun i længere Tid lidt af Sindsvaghed. (A. Av.)
Aalborg Stiftstidende, 1842-01-27
Ved Aarhuus Bytingsret blev i Løverdags Dommen afsagt over Niels Sørensen Stoffer, der forøvede det bekjendte Jndbrudstyveri hos Justitsraad, Herredsfoged Seidelin; han blev dømt til 12 Aars Fæstningsarbeide, samt til Erstatning af 2677 Rbd. 2 Mk. S. T. og 250 Rbd. Sølv. (Aarh. Av.)
Aalborg Stiftstidende, 1842-01-27
Aalborg, den 27de Januar. Vinteren, der hidtil havde vedligeholdt en mild Charakteer, har i disse Dage indfundet sig med strængere Frost, ledsaget af Sneefog og Stormveir og synes for det Første ikke at spaae nogen Forandring.
Aalborg Stiftstidende, 1842-01-27
Ved det saaledes vanskeliggjorte Erhverv og Underhold for den trængende Jndvaanerclasse, tør det haabes, at Bespiisningsanstalten maa erholde velvillig Understøttelse af de Medborgere, mod hvilke Lykken har været blidere, og hvortil den indeværende Vinters Dyrhed paa de vigtigste Levnetsmidler indeholder en saameget stærkere Opfordring.
Aalborg Stiftstidende, 1842-01-27
Hovedgaarden Heiselt i Dronninglund Sogn (tæt ved Skjæve), med tilhørende 86 Tdr. Hartkorns hoveri gjørende Bøndergods, er af Eieren, Hr. Lassen, solgt til Hr. Pappe fra Dons pr. Colding for 35,000 Rbd.
Aalborg Stiftstidende, 1842-01-27
Reisende. Ank. med Personposten idag. Fra Aarhuus: Skibscapt. Simony.
Aalborg Stiftstidende, 1842-01-27
Døde. Justitsraad Feilbergs Enke, Lovise, f. Brummer, 64 A., Øltapper Peter Jeppesen; C. F. Rentz, 35 A.; Jørgine Sophie Fischer, Dorthea Marie Belb. f. Madsen; Alle i Kjøbenhavn. Propr. P. T. de Hauch, 56 A., paa Hastrup pr. Veile. Ane Marie Christine Brock, 4 A., i Randers. Forlangt indrykket.
Aalborg Stiftstidende, 1842-01-27
Det er et glædeligt Tidens Tegn, at den fordærvelige imod al sund Fornuft stridende Skillevæg – der i en længst forsvunden Tid uigjennembrydelig stod reist og afsondrede Folket fra hinanden, idet de fleste af dem, der enten med en tilfældig Fødsel eller Fortunas Gunst vare komne i Besiddelse af visse, undertiden indbildte, Lykkens Goder, betragtede de af denne Gudinde mindre Begunstigede som Væsener af en ringere Natur, selv om disse stundom havde lidt mere sund Fornuft end hine – nu har faaet, takket være Oplysningen, mange Huller og Aabninger, hvor Smaafolk, endog uden Kryben, kunne komme igjennem. Man seer saa ofte Exempler herpaa. Et saadant faaes for nylig paa Landet. Der har nemlig for nogen Tid siden været foranstaltet et Bal paa den gamle Herreborg Worgaard, hvortil ethvert dannet Menneske, uden Hensyn til Standsforskjel, havde Adgang. For 100 Aar siden vilde dette nok have været et Særsyn, og havde det skeet endnu længere tilbage i Tiden, da en vis Ridder beboede hiin gamle Borg, havde det vistnok blevet anseet for en Skamplet paa hans ridderlige Ære, som en seirrig Duel, hvori i hans dyrebare Liv havde staaet paa Spil, neppe vilde have afvadsket. Nu derimod, da man har faaet det af Stolthed, og Fordomsfuldhed sammenvævede Bind fra Øinene, tænker man ganske anderledes. Ballet skal have været talrigt, en Følge af det liberale Princip, hvorfra man var gaaet ud. Beværtningen skal ogsaa have været god og Musikken fortræffelig. Det Sidste skyldes formeentlig Gaardens Eier, der ei over Landvæsenet glemmer at dyrke Musikken, hvori han skal have bragt det meget vidt. Kort sagt: det Hele skal have været godt arrangeret, og den gladeste Stemning have fundet Sted, men det skjønneste var, den folkelige Charakteer, som Alt bar Vidne om. Skulde en eller anden, med aristokratisk Tænkemaade besjælet, Nar, til Trods for Tidens Aand, have Lyst til at foretage en Reparation paa hiin nu saa brøstfældige, i alle Fornuftiges Øine af stygt Udseende værende Skillevæg, da vilde han, formedelst det Exempel, Borgens Eier og dHerrer Balentrepreneurer have givet, tilvisse ikke forlange dem til sine Haandlangere, hvorfor de ydes skjønsomst Tak. Sapienti sat!
Aalborg Stiftstidende, 1842-01-27
Bekjendtgjørelser. At vor kjære Moder og Svigermoder, Anna Johanne Mørch, født Dessen, Enke efter Premierlieutenant Mørch, ved Døden er afgaaet den 22de Januar, efter et smertefuldt Sygeleie, 57 Aar gammel, dette er det Sorgens Budskab, som herved meddeles deeltagende Slægt og Venner af hendes efterladte 4 Døttre og Svigerson. Seest pr. Kolding, den 23de Januar 1832.
Aalborg Stiftstidende, 1842-01-27
Det blev vor tunge Lod, den 26de dennes ved Døden at blive berøvet vor fromme, elskelige Datter, Maria Jensine, 22 1/2 Aar gammel, hvilket herved sørgeligst bekjendtgjøres for fraværende Slægt og Venner. O Gud! giv os Trøst i vor store Sorg, og høi vore Hjerter under din urandsagelige Villie. Aalborg, den 27de Januar 1832. Anna Cathrine Thaning. Jens Jschov Thaning, Toldcontrolleur. for Nissen.
Aalborg Stiftstidende, 1842-01-27
Til Stampning og Udvaskning modtages alt Uldentøi paa Ridemands Mølle, naar samme leveres til Ole Christian Sørensen paa Uldfabrikken i Norre Sundby, og i Aalborg hos Hr. Kjøbmand Thomas Bomholt og Hr. Jens Borregaard udenfor Vesterport. Lehmanns Portrait, malet af Monies, lithographeret af Bærenzen & Co., 64 s.; Communalanordningen, 20 s.; Fattigreglementet for Landet, 24 s. og Husteds Jorddyrkningslære, 64 s., kunne igjen faaes i Bernb. Rees Boghandling.
Aalborg Stiftstidende, 1842-01-27
En brugt Saddelkønskes tilkjøbs. Billet mærket S., aflægges paa Adressecomptoiret.
Aalborg Stiftstidende, 1842-01-27
En Stampemølle, eller nedlagt Vandmølle, der kan bruges i samme Øiemeed, ønskes i Forpagtning. herpaa Reflecterende ville behage at aflægge en Billet mk. Mølle, paa Adressecomptoiret.
Aalborg Stiftstidende, 1842-01-27
Den 7de Februar. Fastelavns Mandag, afholdes Bal paa Raadstuen her i Hjørring. C. Green. En Lod af 20 Tdr. Land geometrisk Maal en halv Miil østen Hjørring, af god Hede og Mosejord, tjenlig til Opdyrkning og har Mergel nok, er underhaanden at faae tilkjøbs paa de Vilkaar, at 2/3 af Kjøbesummen kan blive indestaaende. J Mangel af Salg kan det erholdes i Forpagtning eller Fæste; Liebhavere henvende sig til Eieren Laurs Christoffersen eller Hundrup i Hjørring.
Aalborg Stiftstidende, 1842-01-27
Til Efterretning for dem, som ved undertegnede Compagni maatte ønske at erholde Sikkerhed imod Tab ved Jldsvaade af deres rørlige Eiendomme, bekjendtgjøres herved: Compagniet forsikkrer for Tidsrum fra tre til tolv Maaneder af Gangen alle rørlige Ting (med nogle enkelte Undtagelser, navnligen alle Slags Kjøbmandsgods, alle Slags Fabrikkers, Manufacturers og Værkers Varer, alle Slags Sæd, Foder og Kreature, saavelsom Meubler og andre Effecter, som ikke kunne forsikkres under Bygnings-Assurance. Med Hensyn til den større eller mindre Fare, som Forsikkringerne medfore, ere de inddeelte i 3 Klasser, og den ordinaire Præmie bestemt: for første Klasse til 24 s. aarlig af hvert 100 Rbd. r. S. anden Klasse, 36 s. tredie Klasse, 72 s. - som forsikkres.
Aalborg Stiftstidende, 1842-01-27
Hos Compagniets Commissionairer, der ere forsynede med Policeblanketter, og autoriserede til at antage Forsikkringer, erholdes uden Betaling trykte Efterretninger omde nærmere Vilkaar.
Aalborg Stiftstidende, 1842-01-27
Compagniets Commissionairer i Nørre-Jylland ere: i Aalborg . . . Hr. Cancelliraad Jensen.
Aalborg Stiftstidende, 1842-01-27
Aarhuus . . . - Bankasserer Otterstrøm. Ebeltoft. . . - Toldkasserer Bay.
Aalborg Stiftstidende, 1842-01-27
Fredericia. . - Procurator Jørgensen. Frederikshavn., Fuldmægtig Kahlen. Grenaa . . . . Kjøbmand Schmidt. Hjørring . . . .N. Christensen.
Aalborg Stiftstidende, 1842-01-27
Hobro . . . . . Fuldmægtig Kehlet. Holstebro. . . . Procurator Reps orph. Horsens . . . . Overkrigscommissair Holst. Kolding . . . . Fuldmægtig Kralund. Lemvig . . . . Procurator Christensen. Nive . Krigsassessor Arnzen. Nykjøbing p. M. - Apotheker Begtrup. Randers . . . - Procurator Jensen.
Aalborg Stiftstidende, 1842-01-27
Ribe. Stiftscasserer Andersen. Ringkjøbing . - Søkrigscommissair Bagge. Skagen. Kjøbmand Christensen.
Aalborg Stiftstidende, 1842-01-27
Skanderborg . . Apotheker Seidelin. Skive . . . . Procurator Thorup. Sæby. . . . . Toldcass, Grev Ahlefeldt Laurvig. Thisted . . . - Postmester Carstensen. Varde. . . . Collecteur Hæsbech. Veile . . . . . Hospitalsforstander Borch. Overretsprocurator Jespersen. Viborg . . . - Jøvrigt bemærkes, at Compagniets Beholdning ved det 43 Assurance-Aars Slutning, den 30te Septbr. 1841, efter Udbyttets Fradrag, var i rede Sølv, Sølv samt Sedler 1,200,139 Rbd. 72 s.
Aalborg Stiftstidende, 1842-01-27
Compagniets Risico var den 30te Sept. 1831 17,087,375 Rbd. r. S. Kjøbenhavn, i Directionen for det almindelige Brandassurance-Compagni for Varer og Effecter, den 22de Januar 1832. L. N. Hvidt. Lassen. Engelbart, Møller.
Aalborg Stiftstidende, 1842-01-27
Alle af B. Ree averterede Bøger og Skrifter, faaes til samme Priis hos C. A. Lowenthal.
Aalborg Stiftstidende, 1842-01-27
At Boghandler Løwenthal gjør sig skyldig i en plump Usandhed, naar han bekjendtgjor, at han sælger Boger til samme Priis som Undertegnede, men at han tvertimod lader sig betale, ofte ikke ubetydeligt over Bogladepriis, hvorfor han ogsaa har maattet lade sine utilbørlige Regninger afkorte, kan, hvis det ønskes, erholdes beviist hos Undertegnede: hvilket jeg finder mig saa meget mere beføiet til at bekjendtgjøre, for at Kjøbere ikke ved hans Annonce skulle vildledes til at antage, at de opskruede Priser, han beregner sine Kunder, ogsaa ere gjældende hos mig. Bernhard Ree.
Aalborg Stiftstidende, 1842-01-27
2 Værelser med Tilbehør ere at faae tileie i Nr. 120, paa Gravensgade. Hendrik Ramff
Aalborg Stiftstidende, 1842-01-27
Hvor en duelig Contoirist, som for sin Opførsel har anbefalende Vidnesbyrd, kan faae Emploi til 1ste Mai, anviser Adressecomptoiret.
Aalborg Stiftstidende, 1842-01-27
Theatret i Aalborg.
Aalborg Stiftstidende, 1842-01-27
Fredagen den 28de Januar opføres (til Benefice for Hr. og Mad. Pødenphanth) De lykkelige Skin yge, nyt Lystsstil i 1 Act, efter det Jtalienske ved Th. Overskou; derefter: Carl den Tolvte paa Hjemreisen, Lystspil i 4 Acter af Dr. Topffer.
Aalborg Stiftstidende, 1842-01-27
(Næste Forestilling gives paa Søndag. J. Müller.
Aalborg Stiftstidende, 1842-01-27
Guldsmed J. F. Lund er flyttet fra Slotsgaden til tæt udenfor Vesterport, anbefaler sig nedse til de ærede Kunder med solidt og godt Arbeide. Guld og Sølv kjøbes.
Aalborg Stiftstidende, 1842-01-27
Ankomne Nyheder. Prof. Viborgs Veiledning til i Vinterens Løb at forebygge Sygdomme blandt sine Huusdyr, 32 s.; Bemærkninger i Anledning af Prof. Madvigs latinske Sproglære af dens Forfatter, 40 sk.; Trevelyan af Lady Bury, over af L. Jordan, 1ste Deel. 1 Rbd. 24 s. Bernb. Röe's Boghandling.
Aalborg Stiftstidende, 1842-01-27
Boghandling. Brandassurance-Foreningen i Altona.
Aalborg Stiftstidende, 1842-01-27
Den administrerende Direction for Brandassuranceforeningen bringer herved til Sammes Jnteressenters Kundskab, at Forpligtelsesacterne for Forsikkringer, der ere blevne tegnede i Tidsrummet fra 1ste Juli 1840 til 30te Juni 1831 incl. som hørende til forrige Aars Balance, nu ere traadte ud af Kraft, da en betydelig Dividende vil blive at fordeele blandt Jnteressenterne og, efter stedfunden Revision af Balancen, som vil give nærmere Oplysning om Lividendens Størrelse, tilligemed ovennævnte Forpligtelsesacter kan blive modtagen af Jnteressenterne. Foreningen overtager fremdeles Forsikkringer imod Brand skader, de bedste Ristroer til 1/4 pC. pro anno eller 16 s. pr. 100 Rbd., andre efter Omstændighederne.
Aalborg Stiftstidende, 1842-01-27
Foreningens Virkekreds har siden Aaret 1831 forøget sig til circa 32 Millioner Mark Conrant; siden Aaret 1833 er en aarlig Godtgjørelse fra 30 til 52 pCt. for eelt blandt Jnteressenterne, og desuagtet siden Aaret 1834 af det rene Overskud lagt 25 pCt. aarlig til et Reservefond. Altona, den 18de Januar 1832. Den administrerende Direction: H. Roscher. J. M. F. Køhler. H. Stoppel. H. W. Stoppel. Andragender til Forsikkringer i ovennævnte Assurance forening modtages for Aalborg og Omegn af Ostergaard, Postfuldmægtig.
Aalborg Stiftstidende, 1842-01-27
50,000 gode Skudtorv kan faaes i tistrup Mølle for 2 Mk. pr. 1000 og frit leveret. Bestillinger modtages af Broforpagter J. Schou paa Øste kro
Aalborg Stiftstidende, 1842-01-27
Bekjendtgjørelse. Alle Betlere, Løsgængere, Landstrygere og Bissekræmmere, som antræffes i Saltum og Hune Sogne, blive, ifølge Sogneforstanderskabets Beslutning, optagne og Justitien overantvordet til Afstraffelse efter Anordningerne. Boncke, Sogneforstanderskabets Formand.
Aalborg Stiftstidende, 1842-01-27
Torsdagen den 10de Februar, Formiddag Kl. 10, lader Enkemadame Zimmermann, efter Begjæring af hendes Laugværge, A. J. Rinchlew, offentlig Auction afholde i Svingelens Gade over hendes afdøde Mands Efterladenskaber, bestaaende af Mands-Gangklæder, hvoriblandt Stykker, som ere ganske nye og fine, en betydelig Deel Tømmer og Snedker-Værktøi, bekjendt for særdeles udmærket godt, 2 Hovle-Bænk, 1 Rambuk med Takkel og Slag, som er solid, 2de Haand bukker, endeel Muurstene og gamle Materialier med meget mer Aalborg, den 26de Januar 1832. A. Mørch.
Aalborg Stiftstidende, 1842-01-28
Stiftstidende Aalborg og Adresse-Avis. No 20 Aar 1842. Fredagen den 28de Januar. Denne Avis, som udgives af Jens Chr. Borch i Julie Ree og tidligeres af Bernhard Ree, udgaaer 5 Gange ugentlig og kan bestilles paa alle kongelige Postcontoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1842-01-28
Gudstieneste. Søndag Seraaesima prædiker til Høimesse i Budolphi Kirk Hr. Pastor Boesen, i Frue Kirke Hr. Pastor Bruun. Til Aftensang i Budolphi Kirke ingen Gudstjenene; i Frue Kirk Hs. H. Hr. Provst Hertel. – J Nørretranders Kirke Kl. 9 1/2 Hs. H. Hr. Provst Hertel. – J Søndertranders Kirke ingen Gudstjeneste paa Grund af Reparationer i Kirken.
Aalborg Stiftstidende, 1842-01-28
Udlandet. Et stort Antal franske Deputerede er traadt sammen for at bede Regjeringen om at bestemme sig for en Jernbane fra Paris til den spanske Grændse over Tours, Bourdeaux og Bayonne, med en Sidebane til Nantes. – Jfølge den fremberskende Mening ville de ved Salvands Sendelse foranledigede Vanskeligheder ikke have alvorlige Folger efter sig. Med den franske Gesandts Tilbagekaldelse fr. Paris er den eneste Grund til Misforstaaelsen imellem begge Cabinetter bortfalden, og man maa antage, at de gjensidige Forhold snart ville komme i den gamle Orden. – Ludvig Philip skal have tilskrevet de Forenede Staters Præsident et egenhændigt Brev, i hvilket han takker denne og igjennem ham det amerikanske Folk for den venlige Modtagelse, der blev Prindsen af Jonville til Deel i de Forenede Stater.